CELEX: 62009CA0248
Language: et
Date: 2010-07-29 00:00:00
Title: Kohtuasi C-248/09: Euroopa Kohtu (esimene koda) 29. juuli 2010 . aasta otsus (Augstākās tiesas Senātsi — Leedu Vabariigi eelotsusetaotlus) — SIA Pakora Pluss versus Valsts ieņēmumu dienests (Euroopa Liiduga ühinemise akt — Tolliliit — Üleminekumeetmed — Tollimaksuvabalt vabasse ringlusesse lubamine — Kaubad, mis on Läti Vabariigi ühinemiskuupäeval transportimisel laienenud ühenduse piires — Ekspordiformaalsused — Imporditollimaksud — Käibemaks)

11.9.2010   
            
            
               ET
            
            
               Euroopa Liidu Teataja
            
            
               C 246/9
            
         Euroopa Kohtu (esimene koda) 29. juuli 2010. aasta otsus (Augstākās tiesas Senātsi — Leedu Vabariigi eelotsusetaotlus) — SIA Pakora Pluss versus Valsts ieņēmumu dienests
   (Kohtuasi C-248/09) (1)
   
   (Euroopa Liiduga ühinemise akt - Tolliliit - Üleminekumeetmed - Tollimaksuvabalt vabasse ringlusesse lubamine - Kaubad, mis on Läti Vabariigi ühinemiskuupäeval transportimisel laienenud ühenduse piires - Ekspordiformaalsused - Imporditollimaksud - Käibemaks)
   2010/C 246/15
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Hageja: SIA Pakora Pluss
   
      Kostja: Valsts ieņēmumu dienests
   
      Ese
   
   Eelotsusetaotlus — Augstākās tiesas Senāts — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 4 punkti 10, komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3) artikli 448 ning 2003. aasta ühinemisakti IV lisa 5. peatüki punkti 1 tõlgendamine — Sõiduki import laevaga — Liitumise päeval laienenud ühenduses transporditava kauba suhtes kohaldatavatest tollimaksudest ja muudest tollimeetmetest vabastatud vabasse ringlusse lubamine pärast ekspordiformaalsuste läbimist
   
      Resolutsioon
   
   
               1.
            
            
               Akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta IV lisa 5. peatüki punkti 1 tuleb tõlgendada nii, et selle kindlaks tegemiseks, kas selles ette nähtud ekspordiformaalsused on täidetud, ei ole vajalik välja selgitada, kas komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, mida on muudetud komisjoni 15. detsembri 2000. aasta määrusega (EÜ) nr 2787/2000, artikliga 448 nõutavad toimingud on sooritatud, isegi kui lastimanifest on koostatud.
            
         
               2.
            
            
               Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik, mida on muudetud Euroopa Parlamendi ja nõukogu 19. detsembri 1996. aasta määrusega (EÜ) nr 82/97, ning määrus nr 2454/93, mida on muudetud määrusega nr 2787/2000, on alates 1. maist 2004 uute liikmesriikide suhtes kohaldatav ilma, et nimetatud ühinemisakti IV lisa 5. peatüki punktis 1 sätestatud korrale saaks tugineda olukorras, kus seal osutatud ekspordiformaalsused ei ole täidetud kauba suhtes, mis nende uute liikmesriikide Euroopa Liiduga ühinemiskuupäeval on laienenud ühenduse piires transportimisel.
            
         
               3.
            
            
               Määruse nr 2913/92, mida on muudetud määrusega nr 82/97, artikli 4 punkti 10 tuleb tõlgendada selliselt, et imporditollimaks ei hõlma imporditud kauba pealt makstavat käibemaksu.
            
         
               4.
            
            
               Olukorras, kus kaup on imporditud, peab käibemaksu tasuma isik või isikud, kelle on määranud või tunnistanud vastutavaks liikmesriik, kuhu kaup imporditakse.
            
         
      (1)  ELT C 220, 12.9.2009.